Filmen utspiller seg under depresjonen i London i 1930-årene, 24 år etter hendelsene i filmen fra 1964. Michael Banks (Ben Whishaw) jobber for samme finansinstitusjon som sin far og bor fremdeles i huset med adressen 17 Cherry Tree Lane, men nå med tre barn, Annabel, John og Georgie. Sammen med dem bor husholdersken Ellen (Julie Walters). Michaels søster Jane Banks (Emily Mortimer) jobber for arbeidernes rettigheter, og forsøker etter beste evne å hjelpe Michaels familie.